วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์

วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ (จีน: 普頌皇恩寺; พินอิน: Pǔ sòng huáng ēn sì ผู่ซ่งหวางเอินซื่อ, ฮกเกี้ยน: โพ้ซงอ๋องอุนซี่, สำเนียงแต้จิ๋ว: โพ้วซึงอ๊วงอึ๋นยี่) หรือ วัดเล่งเน่ยยี่ 2 เป็นวัดมหายานในความอุปถัมภ์ของคณะสงฆ์จีนนิกายแห่งประเทศไทย ตั้งอยู่เลขที่ 75 หมู่ที่ 4 ตำบลโสนลอย อำเภอบางบัวทอง จังหวัดนนทบุรี บนพื้นที่ 12 ไร่เศษ จัดสร้างขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดชมหาราช เนื่องในวโรกาสงานฉลองสิริราชสมบัติครบ 50 ปี 9 มิถุนายน พ.ศ. 2539 ประวัติ วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ เดิมเป็นโรงเจขนาดเล็ก บนพื้นที่ประมาณ 2 ไร่ ต่อมาคณะสงฆ์จีนนิกายแห่งประเทศไทย โดยวัดมังกรกมลาวาส (เล่งเน่ยยี่) ได้มอบหมายให้พระคณาจารย์จีนธรรมปัญญาจริยาภรณ์ (เย็นเชี้ยว) เป็นประธานดำเนินการจัดสร้างฝ่ายสงฆ์ และพระมหาคณาจารย์จีนธรรมสมาธิวัตร (เย็นเต็ก) เป็นประธานที่ปรึกษาการจัดสร้างฝ่ายสงฆ์ โดยเปิดให้พุทธบริษัทชาวไทย-ชาวจีนได้ร่วมบุญ ในการจัดสร้าง เพื่อถวายเป็นพระราชกุศล ในวโรกาสดังกล่าว โดยมีนายแก้วขวัญ วัชโรทัย เลขาธิการพระราชวัง เป็นผู้ดำเนินการขอพระบรมราชานุญาตจัดสร้างวัดฯ จากพระบาทสมเด็จพระมหาภูมิพลอดุลยเดชมหาราช บรมนาถบพิตร ซึ่งในการนี้ ทรงพระกรุณาโปรดเกล้าฯ พระราชทานนามว่า วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ โดยเมื่อเวลา 15.00 น. วันเสาร์ที่ 30 พฤศจิกายน พ.ศ. 2539 สมเด็จพระญาณสังวร สมเด็จพระสังฆราช สกลมหาสังฆปรินายก เสด็จทรงเป็นองค์ประธานในพิธีวางศิลาฤกษ์วัด ปัจจุบัน วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ ได้จัดสร้างเสร็จสมบูรณ์ โดยใช้ระยะเวลาดำเนินการกว่า 12 ปี (พ.ศ. 2539-2551) ในบริเวณวัดประกอบด้วยวิหารต่าง ๆ ที่มีรูปแบบสถาปัตยกรรมตามแนวปรัชญาและคติธรรมทางศาสนาพุทธจีนนิกายฝ่ายมหายาน อันประกอบด้วย วิหารพระกวนอิมโพธิสัตว์, วิหารหมื่นพุทธเจ้า, วิหารบูรพาจารย์ ห้องปฏิบัติธรรม ที่พำนักสงฆ์ และโรงเรียนพระปริยัติธรรม โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้สมเด็จพระบรมโอรสาธิราชฯ สยามมกุฎราชกุมาร (พระอิสริยยศในขณะนั้น) เสด็จฯ แทนพระองค์ พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ ทรงเป็นองค์ประธานในพิธีสมโภชเมื่อวันที่ 20 มีนาคม พ.ศ. 2551 และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงตัดหวายลูกนิมิตพระอุโบสถ เมื่อวันที่ 30 กันยายน พ.ศ. 2552 การเดินทาง รถยนต์ส่วนตัว จากแคราย ใช้ถนนงามวงศ์วาน ตรงมาจนถึงสี่แยกบางพลู เลี้ยวขวาเข้าเมืองบางบัวทอง จากนั้นจะมีป้ายบอกเมื่อถึงวัด จากปิ่นเกล้า บางแค ใช้ถนนกาญจนาภิเษกตรงมาทางบางปะอิน ก่อนถึงสะพานข้ามคลองพระพิมลราชา ให้กลับรถใต้สะพานแล้วเลี้ยวเข้าซอยวัดพระแม่สกลสงเคราะห์ จะมีป้ายบอกทางมาวัด รถโดยสารประจำทาง องค์การขนส่งมวลชนกรุงเทพ สีนํ้าเงิน : เขตการเดินรถที่ 7 รถเอกชน สีกรมท่า : เส้นทางของ บจก.ไทยสมายล์บัส (และบริษัทในเครือ) สีนํ้าเงิน : เส้นทางของ บจก.สหบางบัวทองขนส่ง เส้นทางที่มีรถรองรับวีลแชร์ องค์การขนส่งมวลชนกรุงเทพ รถเอกชน 134 (2-20) บัวทองเคหะ - หมอชิต2 (ลงที่สี่แยกบางพลูแล้วต่อรถสองแถว 1003 หรือ 1024) 337 ปทุมธานี - เดอะมอลล์งามวงศ์วาน (ลงที่บางใหญ่ซิตี้แล้วต่อรถ 127 (2-19)) 516 บัวทองเคหะ - เทเวศร์ (ลงที่บางใหญ่ซิตี้แล้วต่อรถ 127 (2-19)) 680 รังสิต - บางใหญ่ (ลงที่บางใหญ่ซิตี้แล้วต่อรถ 127 (2-19)) รถตู้ปรับอากาศ ต.8 บางบัวทอง - พระปิ่นเกล้า รถตู้ปรับอากาศ ต.37 บางบัวทอง - จตุจักร รถตู้ปรับอากาศ ต.77 บางใหญ่ซิตี้ - บางแค (ลงที่บางใหญ่ซิตี้แล้วต่อรถ 127 (2-19)) รถตู้ปรับอากาศ ต.78 บางบัวทอง - พงษ์เพชร รถตู้ปรับอากาศ ต.78 บางบัวทอง - งามวงศ์วาน รถตู้ปรับอากาศ ต.136 บางใหญ่ซิตี้ - สีลม (ลงที่บางใหญ่ซิตี้แล้วต่อรถ 127 (2-19)) รถตู้ปรับอากาศ บขส. 966 หมอชิต 2 - บางบัวทอง - มหาวิทยาลัยเกษตรศาสตร์ (กำแพงแสน) 18 (2-3), 69 (2-13), 69E (2-18E), 203 (2-23), รถตู้ปรับอากาศที่มาถึงท่าอิฐ ลงที่สี่แยกท่าอิฐ แล้วต่อรถสองแถว 1024 รถไฟฟ้าบีทีเอส ลงที่สถานีปลายทางหมอชิต แล้วต่อรถ 134 (2-20) แหล่งข้อมูลอื่น วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ เก็บถาวร 2009-04-02 ที่ เวย์แบ็กแมชชีน จากเว็บไซต์ วัดมังกรกมลาวาส (เล่งเน่ยยี่) เก็บถาวร 2007-03-02 ที่ เวย์แบ็กแมชชีน วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ จากเว็บไซต์ 109 วัด วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ (ข้อมูลสถานที่ท่องเที่ยวต่างๆ) เก็บถาวร 2009-06-21 ที่ เวย์แบ็กแมชชีน จากเว็บไซต์การท่องเที่ยวแห่งประเทศไทย ข่าว - สมเด็จพระบรมโอรสาธิราชฯ สยามมกุฎราชกุมาร เสด็จฯ ทรงเป็นองค์ประธานในพิธีสมโภช วัดบรมราชากาญจนาภิเษกอนุสรณ์ฯ จากสำนักข่าวแห่งชาติ กรมประชาสัมพันธ์ ในเว็บไซต์สนุกดอตคอม แผนที่และภาพถ่ายทางอากาศของ วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์